OpenLLM-France/wikimedia huggingface dataset:
# Šarūnas Vasiliauskas

Šarūnas Vasiliauskas (Kaunas, 27 de març de 1989) és un jugador de bàsquet lituà. Mesura 1,99 metres d'alçària i juga en la posició de base.

## Carrera esportiva

Es va formar a les categories inferiors de la Sabonis School, a Lituània, amb qui va guanyar el Nike International Junior Tournament de l'any 2007, i es va proclamar campió de la NKL, la segona divisió lituana de bàsquet. La temporada 2008-09 va ser subcampió de la primera categoria de la lliga lituana (LKL), de la Lliga bàltica i de la Copa, debutant també a i l'Eurolliga. En la segona temporada al Zalgiris va guanyar la lliga bàltica, i va tornar a ser subcampió de Lliga i Copa. La temporada 2010-11 la va disputar amb l'Asciai, també lituà, i la 2011-12 la va començar al Baltai Kaunas, on va jugar fins al mes de desembre, mes en que va fitxar pel Panevezys, de la mateixa lliga.
La temporada 2012-13 canvia d'aires i fitxa pel Ruskon-Mordovia Saransk de la lliga russa, on queda subcampió de Copa. El mes de desembre abandona l'equip i és contractat pel Pieno Zvaigzdes lituà fins a final de temporada. La temporada 2013-14 es proclama campió de la lliga polonesa jugant amb el Trefl Sopot. Després de dos anys a Polònia torna una temporada més a Lituània per jugar al Vytautas Prienu. La temporada 2016-17 fitxa pel Divina Seguros Joventut de la lliga ACB, tot i que abandona el club en el mes de desembre. A Badalona va disputar 12 partits, amb una mitjana de 5 punts i 13 minuts per partit.
Després d'abandonar Badalona fitxa per l'Uşak Sportif turc fins a final de temporada, començant així la seva estada a la lliga turca. L'estiu de 2017 fitxa pel Trabzonspor, i al 2018 és contractat pel Gaziantep.

## Referències

* ↑ Fitxa de Šarūnas Vasiliauskas a la pàgina web de l'ACB (castellà)
* ↑ «Sarunas Vasiliauskas inks with Usak Sportif» (en anglès). Sportando, 15-12-2016 [Consulta: 3 octubre 2018].
* ↑ «Sarunas Vasiliauskas signs with Trabzonspor» (en anglès). Sportando, 19-07-2017 [Consulta: 3 octubre 2018].
* ↑ «Sarunas Vasiliauskas signing with Gaziantep» (en anglès). Sportando, 26-06-2018 [Consulta: 3 octubre 2018].
# Šarlatán

Šarlatán (en txec, El xarlatà, op. 14) és una òpera tragicòmica en tres actes (set escenes) amb música i llibret en txec de Pavel Haas, basat en la novel·la en alemany de l'any 1929, Doktor Eisenbart, de Josef Winckler (1881–1966), que es basava en la vida del cirurgià itinerant Johann Andreas Eisenbarth. Es va estrenar al Teatre Mahen de Brno el 2 d'abril de 1938, dirigida per Guido Arnoldi.
L'òpera es va compondre entre 1934 i 1937. Una suite en sis moviments (op. 14) basada en temes de l'òpera, creada per donar publicitat a l'estrena, es va retransmetre per l'Orquestra de la Ràdio de Brno el 14 de juny de 1937. Al final, l'estrena, després de posposar-se dues vegades, va tenir lloc al Zemské Divadlo v Brně, avui el teatre Mahen de Brno, el 2 d'abril de 1938.

## Estructura de la suite

* I. Trionfàle
* II. Allegretto
* III. Con moto
* IV. Gaiamente
* V. Andante con moto
* VI. Allegro vivace

## Bibliografia

* Peduzzi, Lubomír. Pavel Haas (en txec). Brno: Muzejní a vlastivědná společnost v Brně, 1993. ISBN 80-85048-41-8.
# Šaľa

Šaľa és una ciutat d'Eslovàquia. Es troba a la regió de Nitra. És capital del districte homònim. La ciutat es troba a les terres baixes del Danubi, a les dues ribes del riu Váh, a uns 65 km de Bratislava i a 30 km de Nové Zámky. Excepte la ciutat en si, també té el municipi de Veča a la riba esquerra del riu i els assentaments de Hetméň i Kilič. La ciutat es troba a la zona de clima càlid.

## Història

És un dels pobles més antics d'Eslovàquia, atès que s'hi troben restes neandertals d'entre 45.000 i 65.000 anys d'antiguitat, així com testimonis de l'edat de pedra i de l'edat de ferro.
La primera traça escrita d'un poblat data amb el nom de Terra Wag el 1002, sota l'autoritat d'Esteve I d'Hongria. El 1536 obtingué l'estatus de ciutat per un privilegi del rei Ferran I del Sacre Imperi Romanogermànic. Al segle xix esdevingué el centre administratiu de tot el territori i d'aleshores ençà també seu del tribunal de cassació. Annexionat per Hongria el 1938, no fou alliberada fins al 1945, en acabar la Segona Guerra Mundial.

## Referències

* ↑ http://slovnik.juls.savba.sk/?d=obce
* ↑ Mesto Šaľa
# Zarià Svobodi

Zarià Svobodi (en rus: Заря Свободы) és un poble de l'óblast d'Omsk, a Rússia, que en el cens del 2010 tenia 751 habitants. Pertany al districte rural de Mariànovka.

## Referències

* ↑ Почвенная карта России
* ↑ Топографическая карта Омской области
# Ledipasvir/sofosbuvir

Ledipasvir/sofosbuvir —comercialitzat sota la marca Harvoni™— és una combinació de dos principis actius per al tractament de l'hepatitis C. S'administra com una sola píndola diària que conté 90 mg de ledipasvir, un inhibidor específic de la proteïna NS5A i 400 mg de sofosbuvir, un inhibidor nucleòtid de la polimerasa NS5B. Ledipasvir/sofosbuvir va ser desenvolupat per la companyia farmacèutica Gilead Sciences i comercialitzada a l'octubre 2014. Prenent-se diàriament durant 8-12 setmanes, proporciona taxes de curació del 94% al 99% en les persones infectades amb el genotip 1 (la forma més comuna de l'hepatitis C en els EUA i alguns països europeus), independentment de la presència o absència de cirrosi hepàtica o tractament no reeixit previ. També s'ha avaluat per al tractament de la infecció amb altres genotips de l'hepatitis C, i ha demostrat resultats prometedors en els genotips 3 i 4.

## Referències

* ↑ Keating GM «Ledipasvir/Sofosbuvir: a review of its use in chronic hepatitis C». Drugs, 75, 6, 2015, pàg. 675–85. DOI: 10.1007/s40265-015-0381-2. PMID: 25837989.
* ↑ «???». www.accessdata.fda.gov.
* ↑ «Sofosbuvir/ledipasvir effective for relapsed hep C patients». Family Practice News [Consulta: 4 maig 2015]. Arxivat 2020-05-01 a Wayback Machine. «Còpia arxivada». Arxivat de l'original el 2020-05-01. [Consulta: 18 març 2021].
* ↑ «Holkira (Ombitasvir/Paritaprevir/ Ritonavir with Dasabuvir) and Harvoni (Ledipasvir/Sofosbuvir) for Chronic Hepatitis C: A Review of the Clinical Evidence - National Library of Medicine - PubMed Health».
# Let Somebody Go

«Let Somebody Go» és una cançó de la banda britànica Coldplay i la cantant estatunidenca Selena Gomez. Es va publicar com a tercer i darrer senzill de l'àlbum Music of the Spheres el 7 de febrer de 2022 mitjançant la discogràfica Parlophone i Atlantic Records, només via descàrrega digital. La producció va córrer a càrrec de Max Martin, Oscar Holter, Rik Simpson, Daniel Green, Bill Rahko i Metro Boomin.

## Producció

Després de compondre la balada es van adonar que els mancava una veu femenina i ràpidament van pensar an Selena Gomez perquè els agradava molt la seva veu, i aquesta va acceptar la col·laboració.
Inicialment van fer un vídeo amb la lletra de la cançó amb una animació de les lletres escrites a mà, dirigit per Pilar Zeta i Victor Scorrano i llançat el 15 d'octubre de 2021. El videoclip oficial va ser dirigit per Dave Meyers i llançat el 7 de febrer de 2022.
Van realitzar la presentació en directe en el programa de televisió The Late Late Show with James Corden el 18 d'octubre de 2021.

## Crèdits
### Coldplay

* Chris Martin – cantant, teclats, guitarra acústica
* Jonny Buckland – guitarra
* Guy Berryman – baix
* Will Champion – bateria, veus addicionals

### Músics addicionals

* Selena Gomez – cantant

### Tècnics

* Max Martin – programació, producció
* Oscar Holter – programació, producció
* Jon Hopkins – producció
* Daniel Green – producció
* Bill Rahko – producció
* Rik Simpson – producció addicional

## Referències

* ↑ Bailey, Alyssa. «Selena Gomez and Coldplay’s ‘Let Somebody Go’ Has Brutal Lyrics About Heartbreak» (en anglès), 15-10-2021. [Consulta: 2 desembre 2023].
* ↑ Magliola, Anna Sky. «The surreal video for Coldplay's duet with Selena Gomez has arrived» (en anglès), 04-02-2022. [Consulta: 2 desembre 2023].
* ↑ Zemler, Emily. «Watch Coldplay, Selena Gomez Showcase 'Let Somebody Go' on 'Corden'» (en anglès), 19-10-2021. [Consulta: 6 desembre 2023].
# Lev Naúmov

Lev Naúmov (Rostov, 12 de febrer de 1925 - Moscou, 21 d'agost de 2005), nom complet amb patronímic Lev Nikolàievitx Naúmov, rus: Лев Николаевич Нау́мов, fou un pianista i compositor rus.

## Biografia

Fins al 1950 Naumow va estudiar piano amb Heinrich Neuhaus al Conservatori de Moscou i composició amb Vissarion Xebalín i Anatoli Aleksàndrov. Naúmov va començar immediatament a ensenyar al Conservatori, perquè, per raons artístiques i nervioses, no veia el seu treball ideal a la sala de concerts. A partir del 1955 es va convertir en un dels tres ajudants de Heinrich Neuhaus (al costat del fill de Neuhaus, Stanislaw) i Ievgueni Malinin), el 1967 va rebre la seva pròpia classe de piano. El 1976 es va convertir en professor i el 1980, després de la mort de Stanislaw Neuhaus, també va fer-se càrrec del seu alumne. A la seva vellesa va resumir els seus records de Neuhaus al llibre "Sota l'escut de Neuhaus". Fins a la seva mort va ensenyar al Conservatori de Moscou durant 50 anys. Naúmov va produir nombrosos artistes coneguts, 70 dels quals van guanyar els primers premis en concursos internacionals. Alguns exemples són Philippe Tamborini, Aleksei Liubímov, Andrei Hotéiev, Vassili Lobànov, Serguei Taràssov, Aleksandr Toradze, Anna Malikova, Andrei Gavrílov, Konstantín Sxerbakov, Andrei Gugnin, Aleksei Sultànov i Aleksandr Kobrin.
Les composicions de Naúmov són poc conegudes; Entre altres coses, va escriure una simfonia, una cantata, un quartet de corda, una sonata per a piano i diversos cicles de cançons.

## Referències

* ↑ Lutz Lesle: Ressenya de "La bella dorment", Concerti 2012
* ↑ Андрей Хитрук: Защитник окружающей среды. Российский музыкант № 3 (1233), апрель 2005
* ↑ https://gugnin.com/biography
# Lagusia micracanthus

Lagusia micracanthus és una espècie de peix pertanyent a la família dels terapòntids i l'única del gènere Lagusia.

## Descripció

* Pot arribar a fer 11,5 cm de llargària màxima.

## Hàbitat

És un peix d'aigua dolça i salabrosa, bentopelàgic i de clima tropical.

## Distribució geogràfica

Es troba a Indonèsia: Sulawesi.

## Observacions

És inofensiu per als humans.

## Referències

* ↑ Vari R. P., 1978. The terapon perches (Percoidei, Teraponidae). A cladistic analysis and taxonomic revision. Bull. Am. Mus. Nat. Hist. v. 159 (art. 5). 175-340.
* ↑ Bleeker, P., 1860. Dertiende bijdrage tot de kennis der vischfauna van Celebes (Visschen van Bonthain, Badjoa, Sindjai, Lagoesi en Pompenoea). Acta Soc. Sci. Indo-Neerl. v. 8 (art. 7): 1-60.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi = Ikan air tawar Indonesia Bagian Barat dan Sulawesi. Periplus Editions, Hong Kong. 344 p.
* ↑ Schuster, W.H. i R. Djajadiredja, 1952. Local common names of Indonesian fishes. W.V. Hoeve, Bandung, Indonèsia. 276 p.
* ↑ Weber, M. i L.F. De Beaufort, 1931. The fishes of the Indo-Australian Archipelago. VI. Perciformes: Serranidae, Theraponidae, Sillaginidae, Emmelichthyidae, Bathyclupeidae, Coryphaenidae, Carangidae, Rachycentridae, Pomatomidae, Lactariidae, Menidae, Leiognathidae, Mullidae. A.J. Reprints Agency, Nova Delhi, 6:448.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Lehôtka

Lehôtka és un poble i municipi d'Eslovàquia. Es troba a la regió de Banská Bystrica.La primera menció escrita de la vila es remunta al 1385.

## Referències

* ↑ «Banskobystrický kraj (Slovakia): Districts, Towns and Municipalities - Population Statistics, Charts and Map». [Consulta: 6 gener 2022].
* ↑ webex.sk. «Obec Lehôtka | Oficiálne stránky obce | História» (en eslovac). [Consulta: 6 gener 2022].
# Lideratge servicial

El lideratge servicial és alhora una filosofia de lideratge i un conjunt de pràctiques de lideratge. El concepte de lideratge tradicional generalment implica l'acumulació i l'exercici del poder a càrrec d'una persona que està al cim de la piràmide organitzacional. En comparació, el servent-líder comparteix poder, prioritza les necessitats d'altres i ajuda a les persones a desenvolupar-se i rendir a un nivell tan alt com sigui possible. Tot i que el lideratge servicial seria un concepte atemporal, el terme servent leadership va ser encunyat per Robert K. Greenleaf a un assaig que va publicar el 1970.

## Enllaços externs

* Greenleaf Center for Servant Leadership
# Žlkovce

Žlkovce és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1229.
# Žolt Der

Žolt Der o Zsolt Dér (Subotica, 25 de març de 1983) és un ciclista hongarès, d'origen serbi. Professional des del 2005, actualment milita al Team Vorarlberg.

## Palmarès

* 2005
** Campió de Sèrbia i Montenegro en contrarellotge
** 1r a la Clàssica Belgrad-Čačak
* 2006
** Campió de Sèrbia i Montenegro en contrarellotge
** Vencedor d'una etapa a la Volta a Sèrbia
* 2007
** Campió de Sèrbia en ruta
** 1r al Belgrad-Banja Luka II
** 1r al Gran Premi Betonexpressz 2000
** Vencedor de 2 etapes a la Volta a Turquia
** Vencedor d'una etapa a la Volta a Sèrbia
* 2008
** Vencedor d'una etapa a la Volta a Sèrbia
** Vencedor d'una etapa al Tour of Chalkidiki
* 2009
** Campió de Sèrbia en contrarellotge
** 1r al Gran Premi ciclista de Gemenc
* 2010
** Campió de Sèrbia en ruta
** 1r a la Mayor Cup
** Vencedor d'una etapa a la Volta a Bolívia
* 2011
** Campió de Sèrbia en ruta
** Campió de Sèrbia en contrarellotge
** 1r a la Clàssica Belgrad-Čačak
** 1r al Tour de Voivodina II
** Vencedor d'una etapa a la Volta a Grècia
* 2013
** Vencedor d'una etapa al Gran Premi ciclista de Gemenc

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Б

Б, б (en cursiva Б, б) és la segona lletra de l'alfabet ciríl·lic. És present en tots els alfabets de les llengües eslaves que empren el ciríl·lic. La lletra Б és derivada de la lletra beta de l'alfabet grec, tot i que en l'alfabet rus cursiu és més semblant a una delta: δ. El nom antic d'aquesta lletra era buki. No tenia cap valor numèric. Representa la consonant oclusiva bilabial sonora /b/, tot i que en rus pot també representar el so /p/ al final d'una síl·laba: клуб (/klup/). La seva forma és semblant a la del nombre 6. No ha de confondre's amb la lletra В, ja que aquesta representa el so fricatiu labiodental sonor /v/. I, en minúscula, també s'escriu d'un mode semblant a la lletra minúscula grega delta (δ).

## Taula de codis

    Codificació de caràctersDecimalHexadecimalOctalBinari UnicodeMajúscula104104110020210000 0100 0001 0001 Minúscula107304310020610000 0100 0011 0001 ISO 8859-5Majúscula177B12611011 0001 Minúscula209D13211101 0001 KOI 8Majúscula226E23421110 0010 Minúscula194C23021100 0010 Windows 1251Majúscula193C13011100 0001 Minúscula225E13411110 0001

## Vegeu també

* B (alfabet llatí)
# Landover

Landover és una localitat al comtat de Prince George's a l'estat nord-americà de Maryland. En el Cens de 2010 tenia 23.078 habitants i una densitat poblacional de 2.187,69 persones per km². Segons la Oficina del Cens dels Estats Units Landover té una superfície total de 10,55 km², de la qual 10, 54 km² corresponen a terra ferma i (0,12%) 0,01 km² és aigua.
# Mascarell australià

El mascarell australià (Morus serrator) és una espècie d'ocell de la família dels súlids (Sulidae), d'hàbits pelàgics que cria sobre el terra a illes properes al sud-est d'Austràlia, Tasmània i Nova Zelanda, dispersant-se després pels mars d'al voltant.
# Enrique Amorim

Enrique Amorim (Salto, 25 de juliol de 1900 – Buenos Aires, 30 de juliol de 1960) fou un novel·lista uruguaià de la primera meitat del segle xx, conegut especialment per la seva novel·la La carreta (1929).

## Biografia

Els seus progenitors eren ramaders adinerats, el seu pare d'ascendència portuguesa, mentre que la seva mare, basca. Amorim va viatjar molt per Europa i Amèrica Llatina, coneixent moltes personalitats literàries. Finalment, va establir la seva residència a Salto, la seva ciutat de naixement, en una casa dissenyada per ell basada en els fonaments de Le Corbusier.
Durant els anys 1920, Amorim va escriure per a la revista de tendència política esquerrana Los Pensadores i va publicar amb l'imprenta Claridad. Les dues, la revista i l'imprenta, estaven associades amb el grup esquerrà Boedo. El 1947, Amorim es va unir al Partit Comunista de l'Uruguai.
Gran mistificador —milionari i comunista, homosexual i casat—, Amorim va insinuar que el cos del seu company i amic Federico García Lorca està enterrat sota el monument inaugurat pel poeta espanyol el 1953 a Salto, al nord-oest de l'Uruguai.

## Obra
### Novel·la

* La carreta (1929)
* El paisano Aguilar (1934)
* La edad despareja (1938)
* El caballo y su sombra (1941)
* La luna se hizo con agua (1944)
* El assassino desvelado (1946)
* Feria de farsantes (1952)
* Eva Burgos (1960)

### Conte

* Amorim (1923)
* Horizontes y bocacalles (1926)
* Tráfico (1927)
* La trampa del pajonal (1928)
* Del 1 al 6 (1932)
* La plaza de las carretas (1937)
* Después del temporal (1953)

### Poesia

* Veinte años (1920)
* Visitas al cielo (1929)
* Poemas uruguayos (1935)
* Dos poemas (1940)
* Primero de Mayo (1949)
* Quiero (1954)
* Sonetos de amor en verano (1958)

### Teatre

* La segunda sangre (1950)
* Don Juan 38 (1958)

## Referències

* ↑ Alonso, Fernando. «Por las Nubes» (en castellà). La Diaria, 12-11-2010. [Consulta: 24 març 2012].
* ↑ «Museu Las Nubes» (en castellà). Intendència de Salto. Arxivat de l'original el 2011-05-14. [Consulta: 24 març 2012].
* ↑ ¿El amante uruguayo de Lorca?, article de Santiago Roncagliolo a El País, 11.03.2012; consulta 24.03.2012 (castellà)

## Enllaços externs

* Biografia d'Enrique Amorim Arxivat 2004-03-18 a Wayback Machine. a la pàgina web de la Intendència Municipal de Salto (IMS) (castellà)
# Aegon Classic 2015

El Torneig de Birmingham 2015, oficialment conegut com a Aegon Classic 2015, és un esdeveniment de tennis femení sobre gespa que pertany als Premier Tournaments de la WTA. La 34a edició del torneig es va celebrar entre el 13 i el 21 de juny de 2015 al Edgbaston Priory Club de Birmingham, Anglaterra.
La tennista alemanya Angelique Kerber va guanyar el tercer títol de la temporada, tots de categoria Premier.

## Quadre individual femení

| 3a ronda | 3a ronda | 3a ronda | 3a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final | Final |
| 1 | S. Halep | 6 | 6 |
| Q | K. Koukalová | 1 | 3 | 1 | S. Halep | 6 | 0 | 6$^4$ |
| 10 | B. Strýcová | 6$^4$ | 2 | | K. Mladenovic | 2 | 6 | 7 |
| | K. Mladenovic | 7 | 6 | | | | | | | K. Mladenovic | 2 | 6⁶ |
| 3 | C. Suárez Navarro | 6 | 6 | | | | | | 6 | K. Plíšková | 6 | 7 |
| 13 | S. Kuznetsova | 3 | 4 | 3 | C. Suárez Navarro | 2 | 2 | | | | | |
| | Z. Diyas | 2 | 2 | 6 | K. Plíšková | 6 | 6 | | | | | |
| 6 | K. Plíšková | 6 | 6 | | | | | | | | | | 6 | K. Plíšková | 7 | 3 | 6$^4$ |
| | K. Siniaková | 6 | 6 | | | | | | | | | | 4 | A. Kerber | 6⁵ | 6 | 7 |
| | C. McHale | 4 | 0 | | K. Siniaková | 2 | 4 | | | | | |
| 15/WC | J. Janković | 4 | 2 | 4 | A. Kerber | 6 | 6 | | | | | |
| 4 | A. Kerber | 6 | 6 | | | | | | 4 | A. Kerber | 6 | 6 |
| 8 | S. Lisicki | 7 | 6 | | | | | | 8 | S. Lisicki | 3 | 3 |
| | M. Rybáriková | 6$^7$ | 4 | 8 | S. Lisicki | 7 | 6 | | | | | |
| | D. Hantuchová | 6 | 7 | | D. Hantuchová | 6² | 2 | |
| Q | M. Larcher de Brito | 4 | 5 | | | | | |

## Quadre dobles femenins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| | Chan Yung-jan Zheng Jie | w/o | | |
| WC | Simona Halep Heather Watson | | | | | Chan Yung-jan Zheng Jie | 5 | 3 |
| 4 | Garbiñe Muguruza Carla Suárez Navarro | 6 | 4 | [10] | 4 | Garbiñe Muguruza Carla Suárez Navarro | 7 | 6 |
| | Al·la Kudriàvtseva A. Pavliutxénkova | 4 | 6 | [7] | | | | | 4 | Garbiñe Muguruza Carla Suárez Navarro | 6 | 6 |
| | Andrea Hlaváčková Lucie Hradecká | 3 | 6 | [10] | | | | | | Andrea Hlaváčková Lucie Hradecká | 4 | 4 |
| 3 | Raquel Kops-Jones Abigail Spears | 6 | 3 | [8] | | Andrea Hlaváčková Lucie Hradecká | 6 | 6 |
| | Michaëlla Krajicek Barbora Strýcová | w/o | | | | Michaëlla Krajicek Barbora Strýcová | 2 | 2 |
| 2 | Tímea Babos Kristina Mladenovic | | | | | | | |

## Enllaços externs

* Web oficial Arxivat 2012-06-16 a Wayback Machine. (anglès)
* Quadre individual femení PDF
* Quadre dobles femenins PDF
Birmingham :
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2021
2022
2023
2024 :
WTA Tour 2015
< 2014
2016 > :
WTA Finals, Singapur  · WTA Elite Trophy, Zhuhai :
# Txuvilevski

Txuvilevski (en rus: Чувилевский) és un poble (un khútor) de l'óblast de Volgograd, a Rússia, segons el cens del 2010 tenia 227 habitants.

## Referències

* ↑ «Газ пришел в хутор Ближнемельничный». Arxivat de l'original el 2018-01-04. [Consulta: 4 gener 2018].
# Lepidocephalichthys micropogon

Lepidocephalichthys micropogon és una espècie de peix de la família dels cobítids i de l'ordre dels cipriniformes.

## Hàbitat

Viu en zones de clima tropical.

## Distribució geogràfica

Es troba a la península de Malaca i a les conques dels rius Chao Phraya (Tailàndia) i Salween.

## Referències

* ↑ Bleeker P. 1863. Sur les genres de la famille des Cobitioïdes. Versl. Akad. Amsterdam v. 15. 32-44.
* ↑ BioLib (anglès)
* ↑ «Lepidocephalichthys micropogon». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8. .
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Kottelat, M. 1989. Zoogeography of the fishes from Indochinese inland waters with an annotated check-list. Bull. Zoöl. Mus. Univ. Amsterdam 12(1):1-55.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Nymphulosis

Nymphulosis és un gènere d'arnes de la família Crambidae. Conté només una espècie, Nymphulosis arcanella, es troba a Iraq.

## Referències

* ↑ «GlobIZ search». [Consulta: 25 desembre 2018].
* ↑ Beccaloni, G.; Scoble, M.; Kitching, I.; Simonsen, T.; Robinson, G.; Pitkin, B.; Hine, A.; Lyal, C., eds. (2003). "Nymphulosis arcanella". The Global Lepidoptera Names Index. Natural History Museum.
# Emden

* No s'ha de confondre amb Embden.
«Emden» té aquests significats:
* Emden (Baixa Saxònia), ciutat de Baixa Saxònia
* Emden (Altenhausen), antic municipi de Saxònia-Anhalt, fusionat amb Altenhausen
* Emden (Illinois), població d'Illinois
* SMS Emden, creuer lleuger de la classe Dresden famós per haver enfonsat 2 vaixells de guerra i capturat quasi 30 mercants als inicis de la Primera Guerra Mundial
* SMS Emden (1916), creuer lleuger de la classe Königsberg enfonsat per la seva tripulació a Scapa Flow el 1919
* Creuer Emden, creuer lleuger de la Reichsmarine (i posteriorment de la Kriegsmarine) encarregat el 1925 i desballestat el 1949